संक्षेप करने के लिए दस्तावेज़: 28 साल बाद दर्ज की जीत

इंग्लैंड ने सिरीज पर 2-1 से कब्जा कर लिया है. नागपुर में सोमवार को सिरीज का आखिरी टेस्ट मैच खेला जा रहा था.

मैच को ड्रॉ कराने में इंग्लैंड के जोनथन ट्रॉट(143) के शानदार शतक ने अहम भूमिका अदा की.

ट्रॉट और इयन बेल की पारी ने भारत के जीत के सपनों पर पानी फेर दिया.

इंग्लैंड ने चौथे दिन का खेल समाप्त होने तक तीन विकेट के नुक़सान पर 161 रन बनाए थे. उसके बाद भारत को ट्रॉट का विकेट लेने के लिए काफ़ी पसीना बहाना पड़ा.

ट्रॉट के बाद इयन बेल ने भी शतक जड़ा और वह 116 रनों पर नॉट आउट रहे.

इंग्लैंड के लिए ट्रॉट और बेल ने मिलकर 208 रनों की साझेदारी की.ट्रॉट को अश्विन की गेंद पर कोहली ने लपककर आउट किया. इस तरह इंग्लैंड की पहली पारी के 330 रनों के जवाब में भारत ने नौ विकेट पर 326 रन बनाकर पारी घोषित की थी.

इंग्लैंड ने दूसरी पारी में चार विकेट पर 352 रन बनाए. 

धोनी की हार

भारतीय कप्तान महेंद्र सिंह धोनी की अपनी धरती पर किसी सिरीज में ये पहली हार है.

इसके साथ ही धोनी की कप्तानी पर सवाल भी उठ रहे हैं.

कप्तान धोनी और टीम इंडिया के बीच नागपुर टेस्ट के ठीक पहले मतभेद की खबरें भी उभर कर सामने आईं थीं.

इस बीच टीम इंडिया के बड़े खिलाड़ी सचिन तेंदुलकर के खेल पर भी सवाल उठते रहे और आखिरकार परिणाम सिरीज की हार के रूप में सामने आया.

भारत ने इस सिरीज़ के पहले मैच में अहमदाबाद में जीत दर्ज की थी मगर उसके बाद मुंबई और कोलकाता में उसे हार का सामना करना पड़ा.

इंग्लैंड ने भारत में 28 साल बाद जीत दर्ज की है, इससे पहले 1984-85 में इंग्लैंड ने भारत को भारत में हराया था.

इसे भी पढ़ें

टॉपिक

\nसंक्षेप उसी भाषा में जिसमें दस्तावेज़ है:
भारत और इंग्लैंड के बीच खेला गया नागपुर टेस्ट ड्रा हो गया है. इसके साथ ही इंग्लैंड ने टेस्ट सिरीज में जीत दर्ज कर ली है.